b"\n_START_ARTICLE_\nPanorama de Plewna\n_START_SECTION_\nEl panorama de Plewna a l'Exposici\xc3\xb3 Universal de Barcelona del 1888\n_START_PARAGRAPH_\nEl lloc de l'exposici\xc3\xb3 del panorama estava ubicat a la cru\xc3\xaflla entre Gran Via i Rambla Catalunya de Barcelona. L'espai on es va exposar va ser dissenyat per l'arquitecte Antoni Rovira Rabassa._NEWLINE_Aquest panorama va estar a Barcelona durant els mesos de mar\xc3\xa7 fins a desembre de 1888, que coincidien amb els mesos de l'Exposici\xc3\xb3 Universal a Barcelona. Segons la premsa contempor\xc3\xa0nia (La Campana de Gr\xc3\xa0cia), durant els primers quatre mesos que el panorama va estar obert al p\xc3\xbablic, va rebre 193.836 visitants en total. Aprofitant l'\xc3\xa8xit, l'empresa a c\xc3\xa0rrec va decidir portar alguns diorames del mateix pintor, Philippoteaux._NEWLINE_El panorama es podia visitar, a preu d'una pesseta, des de les 8 del mat\xc3\xad fins a les 12 de la nit. De dia la llum era natural, per\xc3\xb2 cap al tard i a la nit, quan era fosc, s'utilitzava l'enllumenat a gas. En la visita, es repartien programes on s'hi explicaven els fets hist\xc3\xb2rics que es podien observar al panorama._NEWLINE_El panorama va ser enretirat de l'Exposici\xc3\xb3 Universal al gener de 1889 i substitu\xc3\xaft per un altre sobre el Setge de Par\xc3\xads."